CELEX ID: 32011R0259
Publication Date: 2011-03-16

Document:
KOMISIJOS REGLAMENTAS (ES) Nr. 259/2011
2011 m. kovo 16 d.
kuriuo iš dalies keičiamas Reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnį kartu su 4 straipsniu,
kadangi:
(1)
2010 m. liepos 20 d. Komisijos reglamento (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (2) 5 straipsnyje nurodoma, į ką atsižvelgiama nustatant Reglamento (ES) Nr. 642/2010 2 straipsnio 1 dalyje nurodytų grūdų tipines CIF importo kainas, nurodytas Reglamento (ES) Nr. 1234/2007 136 straipsnio 2 dalyje.
(2)
Nors Reglamento (ES) Nr. 642/2010 2 straipsnio 1 dalyje ir 5 straipsnio 1 dalyje nurodomi aukštos kokybės paprastieji kviečiai, to reglamento III priede nurodomos ir vidutinės bei žemos kokybės paprastųjų kviečių kotiravimo biržos ir referencinės veislės. Siekiant nuoseklumo, tikslinga iš priedo išbraukti skiltis, kuriose nurodytos vidutinės bei žemos kokybės paprastųjų kviečių kotiravimo biržos ir referencinės veislės.
(3)
Todėl Reglamentas (ES) Nr. 642/2010 turėtų būti atitinkamai iš dalies pakeistas.
(4)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 642/2010 III priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. kovo 16 d.

EuroVoc Classification:
Level 1: 100148
100147
100144
100157
Level 2: 100253
100201
100207
100192
100177
100193
Level 3: 1804
5360
2656
614
3156
3258
All Descriptors: 1069
1644
248
2635
3191
4080
5360